Kolyvanės ežeras
Kolyvanės ežeras (rus. Колыванское озеро), Savuška (Саввушка) – ežeras Rusijoje, Altajaus krašte, Zmeinogorsko rajone. Telkšo Altajaus kalnų pakraštyje, Kolyvanės kalnagūbryje, 337 m aukštyje virš jūros lygio. Gylis iki 28 m. Ilgis 4 km, plotis 2 km. Krantai lėkšti, žemi, apaugę krūmynais. Dugnas padengtas dumblu (sluoksnio storis iki 1,5 m). Pakrančių uoloms būdingos įmantrios formos. Pro ežerą prateka Ust Kalmankos upė (Čaryšo intakas). Kolyvanės ežere auga reliktinis augalas, likęs iš iki kvartero ledynmečiu Sibire paplitusios floros – plūduriuojantysis agaras.